Rijeka, 25. rujna 2020.g.

**NAJAVA DOGAĐANJA I POZIV ZA MEDIJE**

**GOLI OTOK - VIRTUALNI VODIČ KROZ POVIJEST LOGORA**

**U ponedjeljak, 28. rujna 2020.g. od 17 do 18 sati u Exportu na Delti održat će se panel prezentacija povijesnog vodiča po Golom otoku**.

**Vođeni idejom njegovanja kulture sjećanje utemeljene na rezultatima znanstvenih istraživanja, zagrebački ured Zaklade Friedrich Ebert i Documenta – Centar za suočavanje s prošlošću izradili su povijesni vodič po Golom otoku.**

Sudionici panela biti će koautor vodiča i koordinator programa „Kultura sjećanja“ u Documenti **dr. Boris Stamenić**, koautor vodiča i arhitekt **Vladi Bralić** te predsjednik Udruge Goli otok Ante Zemljar, umjetnik **Darko Bavoljak**.

**Broj posjetitelja prezentacije je ograničen, sukladno epidemiološkim propisima, a posjetitelji i sudionici pozivaju se na poštivanje svih važećih preporuka u suzbijanju zaraze bolešću COVID-19: pojačanu higijenu ruku, održavanje fizičke distance i obavezno nošenje maski za lice.** **Zainteresirani posjetitelji mole se da iskaz interesa za dolazak pošalju na email adresu:** [**blanka.smoljan@fes.hr**](mailto:blanka.smoljan@fes.hr)**. Mjesta na listi posjetitelja popunjavat će se prema redoslijedu prijave.**

Goli otok je najpoznatiji nenaseljeni otok u Hrvatskoj. U drugoj polovici 20. stoljeća imao je funkciju internacijskog logora za politički preodgoj, kasnije zatvora. Građevine na otoku spomenici su događajima iz prošlosti, no one već desetljećima propadaju unatoč velikom interesu posjetitelja za ovaj lokalitet. Zloglasno ime otoka još i danas se često koristi kao metafora.

Unaprijed zahvaljujem na objavi najave i dolasku te srdačno pozdravljam.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42